stanford-oval/wikipedia huggingface dataset:
Monica Seles

| Monica Seles |
| --- | --- |

Henkilötiedot
Syntynyt: 2. joulukuuta 1973 (ikä 51)
Kansalaisuus:   Yhdysvallat
Tennispelaaja
Pituus:  178 cm
Kätisyys:  vasenkätisyys, kahden käden rysty, kahden käden kämmen
Ammattilaisena:  1989–2008 (viimeinen ottelu 2003)
Palkintorahat:  14 891 762 USD
Kaksinpeli
Paras sijoitus:  1  (11. maaliskuuta 1991)
Voitot/tappiot:  595–122
Nelinpeli
Paras sijoitus:  16  (22. huhtikuuta 1991)
Voitot/tappiot:  89–45
Aiheesta muualla
ITF
WTA
Monica Seles (serb. Моника Селеш, Monika Seleš, unk. Szeles Mónika; s. 2. joulukuuta 1973 Novi Sad, Vojvodina, Jugoslavia, nykyään Serbia) on yhdysvaltalainen entinen tennispelaaja. Hän on alun perin serbianunkarilainen. Hän oli uransa huipulla 90-luvun alussa, jolloin hän oli maailman ykköspelaaja virallisen ranking-listan mukaan. Vasenkätinen Seles voitti vuosina 1990–1996 yhteensä yhdeksän Grand Slam -turnausta ja rikkoi muun muassa Arantxa Sánchez Vicarion ennätyksen kautta aikain nuorimpana Ranskan avoimen tennisturnauksen kaksinpelin voittaneena pelaajana vuonna 1990. Hän on International Tennis Federationin maailmanmestari vuosilta 1991–1992.
Selesin ura katkesi yli kahdeksi vuodeksi, kun häiriintynyt Steffi Grafin kannattaja puukotti häntä selkään huhtikuussa 1993. Seles jätti kentät jalkavamman vuoksi vuonna 2003, mutta kertoi tammikuussa 2006 harkitsevansa sittenkin jatkoa uralleen, vaikka oli suunnitellut lopettavansa loukkaantumiseen. Helmikuussa 2008 Seles antoi virallisen vahvistuksen uransa päätöksestä.
Seles seurusteli vuodesta 2009 lähtien itseään 32 vuotta vanhemman miljardöörin Tom Golisanon kanssa, he kihlautuivat vuonna 2014 ja myöhemmin myös avioituivat. He asuvat Floridassa.
Seles on työskennellyt ahmintahäiriölääkettä valmistavan lääkeyhtiön edustajana. Seles on itsekin kärsinyt ahmintahäiriöstä aikuisena.
Aiheesta muualla

Selesin fanisivu.
| n k WTA-tenniksen maailmanlistan ykköspelaajat |
| --- | --- |
  Chris Evert (1975/1985 – 260 vk)   Evonne Goolagong (1976 – 2 vk)   Martina Navrátilová (1978/1987 – 331 vk)   Tracy Austin (1980 – 22 vk)   Steffi Graf (1987/1997 – 377 vk)  // Monica Seles (1991/1996 – 178 vk)   Arantxa Sánchez Vicario (1995 – 12 vk)   Martina Hingis (1997/2001 – 209 vk)   Lindsay Davenport (1998/2006 – 98 vk)   Jennifer Capriati (2001/2002 – 17 vk)   Venus Williams (2002 – 11 vk)   Serena Williams (2002/2017 – 319 vk)   Kim Clijsters (2003/2011 – 20 vk)   Justine Henin (2003/2008 – 117 vk)   Amélie Mauresmo (2004/2006 – 39 vk)   Marija Šarapova (2005/2012 – 21 vk)   Ana Ivanović (2008 – 12 vk)   Jelena Janković (2008/2009 – 18 vk)   Dinara Safina (2009 – 26 vk)   Caroline Wozniacki (2010/2018 – 71 vk)   Viktoryja Azarenka (2012/2013 – 51 vk)   Angelique Kerber (2016/2017 – 34 vk)   Karolína Plíšková (2017 – 8 vk)   Garbiñe Muguruza (2017 – 4 vk)   Simona Halep (2017/2019 – 64 vk)   Naomi Ōsaka (2019 – 18 vk) 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Yhdysvallat  Latvia  Japani  Alankomaat  Puola 
Tieteilijät:  CiNii 
Henkilöt:  Deutsche Biographie  DDB
Fikti

Fikti on folkloristiikassa opettamis-, varoittamis-, selitys- tai huvittamistarkoituksessa keksitty uskomus, kertomus tai sanonta. Fikti on kertojan kannalta epätosi tai leikillinen, mutta se kerrotaan totena esimerkiksi lapsille. Fikteille tyypillistä on outo, äänihahmoltaan kammottava tai merkitykseltään absurdi nimi. Niihin liittyvä kertova aines on usein niukkaa, epämääräistä ja satunnaista.
Tyypillisiä fiktejä ovat lasten pelotteluun kehitellyt näennäiset uskomusolennot tai esimerkiksi lasten seksuaalikysymyksen kiertämiseen käytetty haikarahahmo. Joskus myös aidot uskomusolennot, kuten näkki saattavat muuttua fiktiksi.
Winter’s Bone

| Winter’s Bone |
| --- | --- |

Ohjaaja:  Debra Granik
Käsikirjoittaja:  Debra Granik Anne Rosellini
Perustuu:  Daniel Woodrellin romaaniin Winter’s Bone
Tuottaja:  Anne Rosellini Alix Madigan
Säveltäjä:  Dickon Hinchliffe
Kuvaaja:  Michael McDonough
Leikkaaja:  Affonso Gonçalves
Pääosat:  Jennifer Lawrence John Hawkes Lauren Sweetser Garret Dillahunt Dale Dickey Shelley Waggener
Valmistustiedot
Valmistusmaa:  Yhdysvallat
Tuotantoyhtiö:  Roadside Attractions
Levittäjä:  Roadside Attractions Netflix
Ensi-ilta:  21. tammikuuta 2010 (Sundance)  11. kesäkuuta 2010  28. tammikuuta 2011
Kesto:  100 minuuttia
Alkuperäiskieli:  englanti
Budjetti:  2 milj. dollaria
Tuotto:  13 milj. dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Winter’s Bone on vuonna 2010 ensi-iltansa saanut Debra Granikin ohjaama ja käsikirjoittama draamaelokuva. Se perustuu Daniel Woodrellin samannimiseen romaaniin vuodelta 2006. Elokuvan pääosassa näyttelee Jennifer Lawrence. Winter’s Bone käsittelee perhesiteitä ja sukulaisuussuhteita, juorun voimaa, patriarkaattia ja Yhdysvaltain syrjäseutujen asukkaiden sinnikkyyttä ja selviytymisen taitoa.
Elokuvan ensi-ilta oli Sundancen elokuvajuhlilla vuonna 2010, jossa se palkittiin Grand Jury Prizella draamasarjassa. Winter's Bone sai neljä Oscar-ehdokkuutta parhaasta elokuvasta, sovitetusta käsikirjoituksesta, naispääosasta (Lawrence) ja miessivuosasta (John Hawkes).
Näyttelijät

| 0 | 1 | 2 |
| --- | --- | --- |
|  Jennifer Lawrence  | … |  Ree Dolly   |
|  John Hawkes  | … |  Teardrop Dolly   |
|  Lauren Sweetser  | … |  Gail   |
|  Garret Dillahunt  | … |  Sheriffi Baskin   |
|  Dale Dickey  | … |  Merab   |
|  Shelley Waggener  | … |  Sonya   |
|  Kevin Breznahan  | … |  Little Arthur   |
|  Ashlee Thompson  | … |  Ashlee   |
|  Tate Taylor  | … |  Satterfield   |
|  Sheryl Lee  | … |  April   |
|  Cody Shiloh Brown  | … |  Floyd   |
|  Isaiah Stone  | … |  Sonny   |
Vastaanotto > Arvostelut

Rotten Tomatoes -sivuston mukaan 161 arvostelun perusteella laskettuna kriitikoiden arvosteluista 94 prosenttia oli positiivisia.
| 0 | 1 | 2 |
| --- | --- | --- |
Episodi Niina Holm: 
Filmgoer Jaakko Kuitunen: 
Filmitähti Päivi Laajalahti: 
Film-O-Holic Sakari Lehtonen: 
Helsingin Sanomat: 
Iltalehti Tuomas Riskala: 
Ilta-Sanomat Tarmo Poussu:
Vastaanotto > Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Kenelle | Palkinnot ja ehdokkuudet> Voitto / Ehdokkuus |
| --- | --- | --- | --- |
| Golden Globe | Naispääosa draamaelokuvassa | Jennifer Lawrence | Ehdokkuus |
| Oscar | Elokuva | Alix Madigan ja Anne Rosellini | Ehdokkuus |
| Oscar | Sovitettu käsikirjoitus | Debra Granik ja Anne Rosellini | Ehdokkuus |
| Oscar | Naispääosa | Jennifer Lawrence | Ehdokkuus |
| Oscar | Miessivuosa | John Hawkes | Ehdokkuus |
| Screen Actors Guild Award | Naispääosa | Jennifer Lawrence | Ehdokkuus |
| Screen Actors Guild Award | Miessivuosa | John Hawkes | Ehdokkuus |
Aiheesta muualla

Viralliset sivut (englanniksi)
Winter’s Bone Internet Movie Databasessa (englanniksi)
Winter’s Bone Metacriticissä (englanniksi)
ADSL2+

ADSL2+ taajuudet.
ADSL2+ on laajakaistainen tiedonsiirtotekniikka, jota käytetään etenkin käyttäjien kytkemiseen Internetiin. ADSL2+ -tekniikan lähetysnopeus on 1 Mbps (megabittiä sekunnissa) ja vastaanottonopeus teoriassa jopa 24 Mbps. ADSL2+ Annex M-, J- sekä L -tekniikoilla lähetysnopeus nousee jopa 3,5 Mbps saakka. Uudella laajakaistatekniikalla on voitu toimittaa liittymiä aina 9 kilometriin saakka DSL-keskittimeltä.
Vanhempi ADSL-tekniikka mahdollistaa enintään 8/1 Mbps -yhteyden, ellei useita linjoja yhdistetä rinnakkain. Vanhalla tekniikalla ei ole myöskään voitu toimittaa liittymiä kuin noin 1–5 kilometrin päähän lähimmästä puhelinkeskuksesta. Hieman ADSL:ää uudempi tekniikka on ADSL2, mutta se jää ADSL2+ -tekniikan jalkoihin suurimmillaan 12/1 Mbps -nopeudellaan. Annex J -tekniikalla tosin siinäkin teoreettinen lähetysnopeus nousee 3,5 megabittiin sekunnissa.
Uusin ADSL -tekniikan laajennus on ADSL2+ G.Bond. Tekniikan avulla yhdistetään kahden ADSL2+ Annex M 24/3 Mbps linjan kapasiteetti saumattomasti toimivaksi yhdeksi 48/6 Mbps nopeudella toimivaksi linjaksi, jota jo ainakin Nebula, sekä SuomiCom tarjoavat. Tekniikan käyttö edellyttää kahta puhelinkaapeliparia huoneistoon asti. G.Bond tarjoaa enemmän luotettavuutta, sillä linjat myös varmistavat toisiaan.
Aiheesta muualla

ADSL2 & ADSL2+ White Paper (Arkistoitu – Internet Archive) (englanniksi)
Oskari Auvinen

Oskari Auvinen (s. 13. lokakuuta 1972 Lappeenranta) on Kangasalan kaupunginjohtaja. Hänet valittiin kunnanjohtajaksi 14. lokakuuta 2013.
Auvinen valmistui ylioppilaaksi Parikkalan lukiosta vuonna 1991. Hän kävi armeijan vuosina 1992–1993 Imatralla sissikomppaniassa. Hän on suorittanut Tampereen yliopistossa nuorisotyön tutkinnon ja valmistunut yhteiskuntatieteiden maisteriksi vuonna 2000. Lisäksi hän on suorittanut muun muassa useita sosiaali- ja terveysjohtamisen tutkintoja.
Vuosina 2004–2007 Auvinen toimi Kangasalan vanhus- ja vammaispalvelujen johtajana. Vuosina 2007–2010 hän toimi Pirkkalan perusturvajohtajana ja 2010–2013 kansliapäällikkönä. Kansliapäällikkö on kunnan ylin johtava virkamies, jonka tehtävänä on johtaa kunnan operatiivista toimintaa. Vuonna 2014 hän siirtyi Kangasalan kaupungin kaupunginjohtajaksi .
Oskari Auvinen on toiminut lukuisissa alueellisissa ja valtakunnallisissa työryhmissä Pirkkalan kunnan, Kangasalan kaupungin, Tampereen kaupunkiseudun ja eri kuntaryhmien edustajana. Auvinen toimi Pirkanmaan maakunnanlaajuisen soteselvityksen vastuuhenkilönä tehtävänään selvittää Pirkanmaan kuntien edellytykset ja halu kehittää Pirkanmaan sosiaali- ja terveyspalveluja. Hän on Kehyskuntaverkoston perustajajäsen ja toimi kuusi vuotta kehyskuntaverkoston toimintaa valmistelevan työvaliokunnan puheenjohtajana. Auvinen on pyöräilykuntien verkoston puheenjohtaja.
Oskari Auvisen merkittäviä alueellisia luottamustehtäviä: Kuntien Hankintapalvelu KuHa Oy:n hallituksen puheenjohtaja 2019–2023, Pirkanmaan Jätehuolto Oy:n hallituksen jäsen ja varapuheenjohtaja 2014–, Tammervoima Oy:n hallituksen jäsen ja varapuheenjohtaja vuodesta 2014 alkaen.
Auvisella on vaimo ja kaksi lasta.
Aiheesta muualla

MustRead: Viisi vuotta sitten kangasalalaiset osoittivat mieltä kunnantalon edessä – nyt kaupunginjohtaja kertoo, miten yhden sivun strategiasta tuli menestys
SunRadio: Haastattelussa Kangasalan kaupunginjohtaja Oskari Auvinen
Kuntaliitto: Kangasalan kaupunki päivittää strategiaansa Kuntaliiton skenaarioita hyödyntäen
Sote-uudistus: Yhdyspintojen rakentaminen Pirkanmaalla etenee yhdessä tehden (Arkistoitu – Internet Archive)
Veikko Iivanainen

| Veikko Iivanainen |
| --- | --- |
 Veikko Iivanainen Kuopion Puijolla maaliskuussa 1937.
Henkilötiedot
Syntynyt: 3. marraskuuta 1915 Kuopio
Kuollut: 30. marraskuuta 1949 (34 vuotta)
Uran tiedot
Laji:  mäkihyppy
Veikko Iivanainen (3. marraskuuta 1915 Kuopio – 30. marraskuuta 1949) oli suomalainen mäkihyppääjä ja yhdistetyn hiihtäjä.
Iivanainen sijoittui Sollefteån MM-kilpailuissa 1934 yhdistetyssä 26:nneksi ja mäkihypyssä 54:nneksi sekä Lahden MM-kilpailuissa 1938 mäkihypyssä 16:nneksi. Hän voitti mäkihypyssä Suomen-mestaruuden vuosina 1933 ja 1937, Salpausselän kilpailun vuonna 1937 sekä Puijon kilpailun vuosina 1932, 1935 ja 1939 sekä Bodenin kilpailun vuosina 1935 ja 1939. Seuratasolla hän edusti Kuopion Urheilu-Veikkoja ja Puijon Hiihtäjiä.
Suomen Asianajajaliitto

| Suomen Asianajajaliitto |
| --- | --- |

Perustettu:  1958
Toimiala:  Asianajotoiminnan kehittäminen ja asianajajien valvonta
Kotipaikka:  Helsinki
Jäsenmäärä:  2 100
Pääsihteeri:  Niko Jakobsson
Puheenjohtaja:  Eero-Pekka Uotila
Jäsenlehti:  Defensor Legis Advokaatti
Aiheesta muualla
www.asianajajaliitto.fi
Infobox OKNimi-testi OK: 
Suomen Asianajajaliitto (ruots. Finlands Advokatförbund) on vuonna 1958 perustettu asianajajalakiin (Laki Asianajajista 496/1958) perustuva julkisoikeudellinen yhteisö. Julkisoikeudellista liittoa edelsi vuonna 1919 perustettu Suomen Asianajajaliitto ry.
Suomen Asianajajaliitto oli vuoden 2023 loppuun asti Suomen Lakimiesliiton jäsenjärjestö. Se kuuluu jäsenenä Euroopan unionin asianajajajärjestöjen neuvostoon CCBE:hen. Sen pääsihteerinä toimii varatuomari Niko Jakobsson.
Jäsenistö

Ainoastaan Asianajajaliiton jäsenet saavat käyttää ammattinimikettä ”asianajaja”. Asianajajaliiton jäsenyyttä hakevalta edellytetään:
ylempää oikeustieteellistä loppututkintoa (lakimies, OTK/OTM)
vähintään neljän vuoden kokemusta lakimiestehtävistä, joista vähintään kaksi vuotta asianajollisista tehtävistä
asianajajatutkinnon suorittamista
asianajajalain ja liiton sääntöjen mukaista sopivuutta tehtävään
Asianajajat eroavat edellä mainituilla perusteilla muista oikeudellisia palveluita tarjoavista lakimiehistä. Asianajotoimisto-nimikettä saa käyttää vain sellainen toimisto, jonka omistaa asianajaja. Julkisuudessa ja kansalaiskeskustelussa termit ”lakimies” ja ”asianajaja” sekoittuvat usein toisiinsa. Lyhyesti sanoen kaikki asianajajat ovat lakimiehiä, mutta kaikki lakimiehet eivät ole asianajajia (Suomen Asianajajaliiton jäseniä).
Suomessa oli vuoden 2013 lopussa noin 800 asianajotoimistoa ja niissä työskenteli noin 2 000 asianajajaa (luvussa on mukana noin sata julkista oikeusavustajaa, jotka ovat Suomen Asianajajaliiton jäseniä) ja noin 600 avustavaa lakimiestä. Noin puolet asianajajista ja asianajotoimistojen palveluksessa olevista avustavista lakimiehistä työskentelee pääkaupunkiseudulla. Asianajajista naisia on 28 prosenttia.
Toiminta

Asianajajaliitto vastaa asianajajien ja oikeusavustajien ammatillisesta eli hyvän asianajajatavan valvonnasta yhdessä valtioneuvoston oikeuskanslerin kanssa. Asianajajaliiton jäsenten valvonta erottaa heidän toimintansa muista oikeudellisten palveluiden tarjoajista (lakimiehet, lakiasiantoimistot). Kuka tahansa voi kannella asianajajien, julkisten oikeusavustajien ja luva saaneiden oikeudenkäyntiavustajien  asiattomasta toiminnasta Asianajajaliiton yhteydessä toimivalle itsenäiselle valvontalautakunnalle. Valvontamenettely on kantelijalle maksuton.
Myös Suomen Asianajajaliiton hallituksella on velvollisuus valvoa asianajajien toimintaa ja sen tulee puuttua havaitsemiinsa epäkohtiin. Viime kädessä hallitus voi saattaa vireille asianajajaan kohdistuvan valvontamenettelyn. Valvonta-asioiden käsittelystä ja ratkaisemisesta vastaa liiton yhteydessä toimiva lautakunta, johon kuuluu asianajajien lisäksi ammattikunnan ulkopuolisia jäseniä, muun muassa oikeustieteen professoreja ja tuomareita. Valvontalautakunnan päätöksestä voi menettelyn kohteena oleva asianajaja ja valtioneuvoston oikeuskansleri valittaa Helsingin hovioikeuteen. Asianajajaliitto seuraa aktiivisesti oikeuskehitystä sekä tekee työtä kansalaisten oikeusturvan parantamiseksi. Liitto jättää vuosittain lausuntonsa liki kaikista keskeisistä lainsäädäntöuudistuksista.
Suomen Asianajajaliitto julkaisee kahta lehteä, oikeudellisia artikkeleita sisältävää Defensor Legistä ja Advokaatti-nimistä jäsenlehteä. Liitto myöntää Oikeusteko-palkintoja henkilöille, yhteisöille tai viranomaisille, jotka ovat edistäneet merkittävällä tavalla oikeudenmukaisuutta. Palkinnon ovat saaneet muun muassa oikeuskansleri Jaakko Jonkka, korkeimman oikeuden presidentti Pauliine Koskelo, Rovaniemen hovioikeuden laadunarviointijärjestelmä, toimittaja Paavo Teittinen ja valtakunnansyyttäjä Raija Toiviainen.
Puheenjohtajat

Suomen Asianajajaliiton puheenjohtajana toimii Eero-Pekka Uotila, aiemmin tehtävässä ovat toimineet muun muassa Lauri Castrén, Lars Hornborg, Kaarlo Ståhlberg, Erik Salvén, Erkki-Juhani Taipale, Jukka Peltonen, Pauli Alankoja, Pekka Sirviö, Tomas Lindholm, Matti Manner, Kari Lautjärvi, Riitta Leppiniemi, Mika Ilveskero, Risto Sipilä, Jarkko Ruohola ja Hanna Räihä-Mäntyharju.
Aiheesta muualla

Asianajajaliiton sivut
Laki asianajajista Finlexin sivuilla
Council of Bars and Law Societies of Europe (CCBE) (Arkistoitu – Internet Archive)
Korkeimman oikeuden päätös, jossa arvioitiin velkaantumisen vaikutusta henkilön kelpoisuuteen toimia asianajajana.
| n k Suomalaiset julkisoikeudelliset yhdistykset |
| --- | --- |
Nykyiset:  Kalatalousalue  Kauppakamari  Keskuskauppakamari  Liikenneturva  Maanpuolustuskoulutusyhdistys  Metsänhoitoyhdistys  Opiskelijakunta  Osakunta  Paliskunta  Riistanhoitoyhdistys  Suomen Asianajajaliitto  Suomen Punainen Risti  Ylioppilaskunta 
Entiset:  Kriminaalihuoltoyhdistys  Metsästäjäin keskusjärjestö  Metsätalouden kehittämiskeskus Tapio  Raha-automaattiyhdistys  Riistanhoitopiiri  Tilusrauhoitusyhdistys
Toyota TF104

| Toyota TF104 |
| --- | --- |
 TF104 ja Olivier Panis
Talli:  Toyota
Suunnittelija(t):   Gustav Brunner
Kuljettajat:  16./17.  Ricardo Zonta 16.  Jarno Trulli 16.  Cristiano da Matta 17.  Olivier Panis
Teknisiä tietoja
Renkaat:  M Michelin
Polttoaine:  Esso
Moottori:  Toyota Toyota RVX-04
Kilpailuhistoria
Debyytti:  Australian GP 2004
Kilpailuja:  18
Voittoja:  0
Paalupaikkoja:  0
Nopeimpia kierroksia:  0
Palkintosijoja:  0
MM-pisteitä:  9
Valmistajien maailmanmestaruuksia:  0
Kuljettajien maailmanmestaruuksia:  0
Toyota TF104 oli itävaltalaisen Gustav Brunnerin suunnittelema auto, jolla Formula 1 -talli Toyota kilpaili kaudella 2004. Autoa ajoivat pääasiassa Cristiano da Matta ja Olivier Panis. Autossa oli Michelinin renkaat ja se käytti Esso:n poltto- ja voiteluaineita. Kausi sujui kuitenkin jälleen suurista odotuksista huolimatta heikosti. TF104:llä saavutettiin ainoastaan yhdeksän MM-pistettä. Toyota sijoittui valmistajien MM-sarjassa edelliskauden tapaan kahdeksanneksi.
Menestys kilpailuittain

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sija |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2004 | Toyota |  | AUS | MAL | BHR | SMR | ESP | MON | EUR | CAN | USA | FRA | GBR | GER | HUN | BEL | ITA | CHN | JPN | BRA | 9 | 8. |
| 2004 | Toyota |  Cristiano da Matta | 12 | 9 | 10 | Kesk. | 13 | 6 | Kesk. | DSQ | Kesk. | 14 | 13 | Kesk. |  |  |  |  |  |  | 9 | 8. |
| 2004 | Toyota |  Olivier Panis | 13 | 12 | 9 | 11 | Kesk. | 8 | 11 | DSQ | 5 | 15 | Kesk. | 14 | 11 | 8 | Kesk. | 14 | 14 |  | 9 | 8. |
| 2004 | Toyota |  Ricardo Zonta | TD | TD | TD | TD | TD | TD | TD | TD | TD | TD | TD | TD | Kesk. | 10† | 11 | Kesk. |  | 13 | 9 | 8. |
| 2004 | Toyota |  Jarno Trulli |  |  |  |  |  |  |  |  |  |  |  |  |  |  |  |  | 11 | 12 | 9 | 8. |
| 2004 | Toyota |  Ryan Briscoe |  |  |  |  |  |  |  |  |  |  |  |  | TD | TD | TD | TD | TD‡ | TD | 9 | 8. |

‡ – Japanin GP:ssä Briscoen oli tarkoitus ajaa harjoituksissa, mutta ne peruttiin huonon sään takia.
Autot, jotka kilpailivat Formula 1 -kaudella 2004
Ferrari F2004
Williams FW26
McLaran MP14/MP4-19B
Renault R24
BAR 006
Sauber C23
Jaguar R5
Toyota TF104/TF104B
Jordan EJ14
Minardi PS04
Toyota TF105

| Toyota TF105/TF105B |
| --- | --- |
 Ralf Schumacher Kanadan GP:ssä.
Talli:   Toyota
Suunnittelija(t):   Mike Gascoyne
Kuljettajat:  16.  Jarno Trulli 17.  Ralf Schumacher 17.  Ricardo Zonta 38.  Olivier Panis
Teknisiä tietoja
Renkaat:  M Michelin
Polttoaine:  Esso
Runko:  Hiilikuitumonokokki
Moottori:  Vapaasti hengittävä Toyota RVX-05 V10 2.4 L
Voimansiirto:  Toyota 7-vaihteinen puoliautomaattinen pituussuuntainen vaihdelaatikko
Kilpailuhistoria
Debyytti:  Australian Grand Prix 2005
Kilpailuja:  18
Voittoja:  0
Paalupaikkoja:  2
Nopeimpia kierroksia:  1
Palkintosijoja:  5
MM-pisteitä:  88
Valmistajien maailmanmestaruuksia:  0
Kuljettajien maailmanmestaruuksia:  0
Toyota TF105 ja sen kehitysversio Toyota TF105B olivat brittiläisen Mike Gascoynen suunnittelemia Formula 1 -autoja, joilla Toyota talli kilpaili kaudella 2005. Autoa ajoivat saksalainen Ralf Schumacher ja italialainen Jarno Trulli. Autoissa oli Toyotan V10 -moottori, Michelinin renkaat ja ne käyttivät Esson poltto- ja voiteluöljyjä.
Autoilla osallistuttiin yhteensä 18 kilpailuun ja niillä saavutettiin kaksi paalupaikkaa, viisi palkintosijaa, yksi kilpailun nopein kierros, muttei yhtään voittoa. Talli sijoittui 88. pisteellä valmistajien MM-sarjassa neljänneksi.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Nro | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2005 | Toyota | Toyota V10 | M |  |  | AUS | MAL | BHR | SMR | ESP | MON | EUR | CAN | USA | FRA | GBR | GER | HUN | TUR | ITA | BEL | BRA | JPN | CHN | 88 | 4. |
| 2005 | Toyota | Toyota V10 | M | 16 |  Jarno Trulli | 9 | 2 | 2 | 5 | 3 | 10 | 8 | Kesk. | DNS | 5 | 9 | 14 | 4 | 6 | 5 | Kesk. | 13† | Kesk. | 15 | 88 | 4. |
| 2005 | Toyota | Toyota V10 | M |  |  |  |  |  |  |  |  |  |  |  |  |  |  |  |  |  |  |  |  |  | 88 | 4. |
| 2005 | Toyota | Toyota V10 | M |  |  |  |  |  |  |  |  |  |  |  |  |  |  |  |  |  |  |  |  |  | 88 | 4. |
| 2005 | Toyota | Toyota V10 | M |  |  |  |  |  |  |  |  |  |  |  |  |  |  |  |  |  |  |  |  |  | 88 | 4. |
| 17 |  Ralf Schumacher | 12 | 5 | 4 | 9 | 4 | 6 | Kesk. | 6 | PO | 7 | 8 | 6 | 3 | 12 | 6 | 7 | 8 | 8 | 3 |  |  |  |  |  |  |
| 17 |  Ricardo Zonta | TD | TD | TD | TD | TD | TD | TD | TD | DNS |   | TD | TD | TD | TD | TD | TD | TD | TD | TD |  |  |  |  |  |  |
| 38 |  Olivier Panis |  |  |  |  |  |  |  |  |  | TD |  |  |  |  |  |  |  |  |  |  |  |  |  |  |  |
Autot, jotka kilpailivat Formula 1 -kaudella 2005
Ferrari F2004M
Ferrari F2005
BAR 007
Renault R25
Williams FW27
McLaren MP4-20
Sauber C24
Red Bull RB1
Toyota TF105/TF105B
Jordan EJ15/EJ15B
Minardi PS04B
Minardi PS05
Felipe Calderón

| Felipe Calderón |
| --- | --- |
 Virallinen muotokuva (2006).
Meksikon presidentti
 1. joulukuuta 2006 – 30. marraskuuta 2012  
Edeltäjä:  Vicente Fox
Seuraaja:  Enrique Peña Nieto
Henkilötiedot
Syntynyt: 18. elokuuta 1962 Morelia, Meksiko
Puoliso:  Margarita Zavala
Tiedot
Puolue:  Partido Acción Nacional
 Nimikirjoitus
Aiheesta muualla
www.felipe.org.mx
Felipe de Jesús Calderón Hinojosa (s. 18. elokuuta 1962 Morelia) on kristillisdemokraattinen meksikolainen poliitikko ja maan entinen presidentti.
Calderón oli 2. heinäkuuta 2006 käydyissä Meksikon presidentinvaaleissa oikeistolaisen Partido Acción Nacionalin (PAN) ehdokkaana. Hän voitti vaaleissa niukasti noin 0,6 % erolla (noin 400 000 äänellä) keskusta-vasemmiston ehdokkaan Andrés Manuel López Obradorin. Calderón oli puolueensa puheenjohtaja 1996–1999 ja presidentti Vicente Foxin hallituksessa energiaministerinä (Secretaría de Energia). Hän astui virkaansa 1. joulukuuta 2006.
Felipe Calderón Hinojosa on Luis Calderón Vegan, yhden PAN-puolueen perustajista, ja María del Carmen Hinojosa Gonzálezin poika. Hän suoritti alemman korkeakoulututkinnon oikeustieteessä Escuela Libre de Derechossa Méxicossa, taloustieteen maisterin Tecnológico Autónomo de Méxicossa ja hallinnon maisterin tutkinnon Harvardin yliopiston Kennedy School of Governmentissa.
Felipe Calderón on naimisissa Margarita Zavalan kanssa, joka oli PANin edustaja 59. kongressissa 2003–2006. Heillä on kolme lasta.